ดาวโจนส์ปิดลบ/น้ำมันบวก/ทองพุ่ง
หุ้นดาวโจนส์ปิดลบ 50.63 จุด ด้านราคาน้ำมัน เพิ่มขึ้น 27 เซนต์ ขณะที่ทองคำพุ่ง 14.40 ดอลลาร์
22 ก.ย. 2564

ดัชนีเฉลี่ยอุตสาหกรรมดาวโจนส์ปิดที่ 33,919.84 จุด ลดลง 50.63 จุด หรือ -0.15% ดัชนี เอสแอนด์พี 500 ปิดที่ 4,354.19 จุด ลดลง 3.54 จุด หรือ -0.08% ดัชนี แนสแดค ปิดที่ 14,746.40 จุด เพิ่มขึ้น 32.50 จุด หรือ +0.22%ดัชนีดาวโจนส์ตลาดหุ้นนิวยอร์กปิดลบเมื่อวันที่ 21 ก.ย. โดยตลาดยังคงได้รับแรงกดดันจากความกังวลเกี่ยวกับการผิดนัดชำระหนี้ของไชน่า เอเวอร์แกรนด์ กรุ๊ป ซึ่งเป็นบริษัทอสังหาริมทรัพย์รายใหญ่อันดับ 2 ของจีน นอกจากนี้ นักลงทุนยังระมัดระวังการซื้อขายก่อนที่จะทราบผลการประชุมของธนาคารกลางสหรัฐ (เฟด)สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนตุลาคม เพิ่มขึ้น 27 เซนต์ ปิดที่ 70.56 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนพฤศจิกายน เพิ่มขึ้น 44 เซนต์ ปิดที่ 74.36 ดอลลาร์ต่อบาร์เรล ขานรับการคาดการณ์ที่ว่าสต็อกน้ำมันดิบของสหรัฐจะลดลงติดต่อกันเป็นสัปดาห์ที่ 7 ซึ่งบ่งชี้ว่าความต้องการใช้น้ำมันในสหรัฐยังคงแข็งแกร่งราคาทองคำโคเม็กซ์งวดส่งมอบเดือนธันวาคม เพิ่มขึ้น 14.40 ดอลลาร์ ปิดที่ 1,778.20 ดอลลาร์ต่อออนซ์